भदौड़ पुलिस ने एक व्यक्ति से 60 नशीली गोलियां बरामद कर गिरफ्तार कर पर्चा दर्ज कर लिया है। थाना भदौड़ के एसएचओ प्रगट सिंह ने बताया एएसआई बलविंदर सिंह पुलिस पार्टी समेत गांव मझुके की तरफ जा रहे थे। जब पुलिस पार्टी रजवाहे के पुल के पास पहुंची तो एक आदमी भदौड़ की तरफ आ रहा था। उसे रोककर नाम पता पूछा तो उसने अपना नाम बलबिंदर सिंह निवासी भदौड़ बताया, जिसकी तलाशी लेने पर उसके पास से 60 नशीली गोलियां बरामद हुई। पुलिस ने गिरफ्तार कर पर्चा दर्ज कर अगली कार्रवाई शुरू कर दी है। (गुरबिंदर)